  Анжелика Тихонова корреспондент 2020-тӥ арын Удмуртиысь 15 ёросъёс жуг-жаг куяны чакламтэ интыосты утялтыны оглом 37 миллион 100 сюрс манет басьтозы. Ужъёсты Росси азьмуртэн Владимир Путинэн кичӧлтэм «Экология» йӧскалык ӵектосысь «Чистая страна» федерал ӵектосэз улонэ пыӵатон улсын нуозы. Со сярысь элькун тӧролэн но кивалтэтлэн пресс-службазы ивортэ. Субсидиослы луыса оглом 50 жагдӥськем интыосты утялтозы. 20-зэ Кизнер ёросысь, укмыссэ – Алнаш ёросысь, быдэн куинен – Вотка но Дэри ёросъёсысь, быдэн кыкен – Глаз, Дэбес, Кияса но Сарапул ёросъёсысь, быдэн одӥген – Балезино, Эгра, Каракулино, Красногорск, Шаркан, Якшур-Бӧдья, Яр ёросъёсын. Та дыре элькунамы 364 гектар вылын 408 чакламтэ свалкаос лыдъясько Тодэ вайытом, 2020-тӥ арын жуг-жаг куян интыосысь музъемез тазатыны 75 миллион манет висъязы. Ужъёсты Пичи Пурга но Якшур-Бӧдья ёросъёсын нуозы.  Тегъёс: Удмуртия жуг-жаг кивалтэт инкуазезутён коньдон  